Α4-0101/96

Ψήφισμα σχετικά με την προετοιμασία της ένταξης των συνδεδεμένων χωρών της Κεντρικής και Ανατολικής Ευρώπης (ΧΚΑΕ) στην εσωτερική αγορά της Ένωσης, με αφορμή τη σχετική Λευκή Βίβλο (COM(95)0163 - C4-0166/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο με τίτλο «μετά τις ευρωπαϊκές συμφωνίες: μια στρατηγική για την προετοιμασία ένταξης των χωρών της Κεντρικής και Ανατολικής Ευρώπης (COM(94)0320 και COM(94)0361),

- έχοντας υπόψη τα συμπεράσματα των Ευρωπαϊκών Συμβουλίων της Κοπεγχάγης (21-22 Ιουνίου 1993), Κερκύρας (24-25 Ιουνίου 1994), Έσσεν (9-10 Δεκεμβρίου 1994) Κανών (26-27 Ιουνίου 1995), και Μαδρίτης (15-16 Δεκεμβρίου 1995),

- υπενθυμίζοντας το ψήφισμά του σχετικά με τη «στρατηγική για την ένταξη των χωρών της Κεντρικής και Ανατολικής Ευρώπης» της 30hw Noembrioy 1994 εν όψει του Ευρωπαϊκού Συμβουλίου του Έσσεν (9-10 Δεκεμβρίου 1994) ((ΕΕ C 363 της 19.12.1994, σελ. 16)),

- έχοντας υπόψη τη δημοσίευση της Λευκής Βίβλου από την Επιτροπή σχετικά με την προετοιμασία των συνδεδεμένων χωρών της Κεντρικής και Ανατολικής Ευρώπης για ένταξη στην εσωτερική αγορά της Ένωσης (COM(95)0163 - C4- 0166/95),

- έχοντας υπόψη τις αιτήσεις ένταξης που έχουν ήδη υποβληθεί,

- έχονας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής και τις γνωμοδοτήσεις των Επιτροπών: Γεωργίας και Ανάπτυξης της Υπαίθρου, Οικονομικής, Νομισματικής και Βιομηχανικής Πολιτικής, Έρευνας, Τεχνολογικής Ανάπτυξης και Ενέργειας, Εξωτερικών Οικονομικών Σχέσεων, Νομικών Θεμάτων και Δικαιωμάτων των Πολιτών, Κοινωνικών Υποθέσεων και Απασχόλησης, Περιφερειακής Πολιτικής, Μεταφορών και Τουρισμού, Περιβάλλοντος, Δημόσιας Υγείας και Προστασίας των Καταναλωτών, Πολιτισμού, Νεότητας, Παιδείας και Μέσων Ενημέρωσης, Πολιτικών Ελευθεριών και Εσωτερικών Υποθέσεων, Ελέγχου του Προϋπολογισμού, Θεσμικών Θεμάτων, Αλιείας, για τα Δικαιώματα της Γυναίκας (έγγρ. Α4- 0101/96),

Α. έχοντας υπόψη την θεμελιωδώς μεταβληθείσα διεθνή πολιτική κατάσταση, από το 1989,

Β. έχοντας υπόψη την επιθυμία των ΧΚΑΕ για ένταξη στην Ένωση και την θετική σχετική αντίδραση της Ένωσης, κατά τη διάσκεψη κορυφής της Κοπεγχάγης και που επιβεβαιώθηκε και στις διασκέψεις κορυφής του Έσσεν, των Κανών και της Μαδρίτης,

Γ. έχοντας υπόψη τον αρχικό στόχο της ευρωπαϊκής ολοκλήρωσης που είναι η δημιουργία μιας όσο το δυνατόν ευρύτερης κοινότητας δημοκρατικών κρατών δικαίου ομοσπονδιακής φύσης και με πραγματικό δημοκρατικό έλεγχο, πράγμα που από μόνο του αποτελεί παράγοντα ειρήνης,

Δ. προεξοφλώντας την σε εγγύς μέλλον σύναψη ευρωπαϊκής συμφωνίας και με την Σλοβενία,

Ε. έχοντας υπόψη την ανάγκη για τις ΧΚΑΕ να μεταρρυθμίσουν και να αναδιαρθρώσουν τις οικονομίες τους, ώστε να τις προσαρμόσουν στους κανόνες της εσωτερικής αγοράς με προοπτική τη βιώσιμη ανάπτυξη και τη δημιουργία μιας κοινωνικής οικονομίας της αγοράς,

ΣΤ. λαμβάνοντας υπόψη ότι οι ευρωπαϊκές συμφωνίες, με τη βοήθεια ιδίως των σχετικών αναπτυξιακών σχεδίων του προγράμματος PHARE, προσφέρουν αξιόλογη βάση σύγκλισης και εναρμόνισης,

Ζ. λαμβάνοντας υπόψη ότι τα θεσμικά όργανα της Ένωσης δεν έχουν ακόμη προσαρμοστεί σε σχέση με την επιθυμητή διεύρυνση και ότι θα πρέπει να δημιουργηθούν τέτοιες σχετικές προϋποθέσεις ώστε η Ένωση να μπορεί να λειτουργεί αποτελεσματικά και μετά τη διεύρυνση,

Η. έχοντας υπόψη το γεγονός ότι η διαδικασία ενσωμάτωσης έχει μέχρι σήμερα αποδείξει ότι, ιδιαίτερα σε ό,τι αφορά την τις ελεύθερες ανταλλαγές, την οικονομική μεγέθυνση, την ασφάλεια και το περιβάλλον, η διεύρυνση είναι πηγή σημαντικών πλεονεκτημάτων τόσο για τα παλαιά, όσο και για τα νέα κράτη μέλη,

Θ. λαμβάνοντας υπόψη ότι η διεύρυνση της Ένωσης θα έχει μεγάλες δημοσιονομικές και οικονομικές συνέπειες, που δεν έχουν ακόμη επαρκώς υπολογισθεί,

Ι. έχοντας υπόψη ότι η διεύρυνση της Ένωσης θα μπορούσε επίσης να έχει σημαντικές συνέπειες στο κοινωνικό πεδίο, στο πολιτικό πεδίο και στο πεδίο της ασφάλειας,

ΙΑ. λαμβάνοντας υπόψη ότι θα πρέπει να υπάρξει ικανοποιητική βάση υποστήριξης μεταξύ των πολιτών της Ένωσης και μεταξύ των υπό ένταξη χωρών,

ΙΒ. έχοντας υπόψη τον εξελικτικό χαρακτήρα του κοινοτικού κεκτημένου και τις επιθυμητές κοινοτικές προοπτικές,

ΙΓ. ανησυχώντας για το γεγονός ότι καμία κατάλληλη δομή ασφαλείας δεν έχει δημιουργηθεί ακόμη με τις ΧΚΑΕ και ότι εξακολουθεί να απουσιάζει μια συνεκτική ευρωπαϊκή πολιτική ασφαλείας με δημοκρατική νομιμότητα,

ΙΔ. λαμβάνοντας υπόψη ότι η εξάπλωση των δημοκρατικών αντιλήψεων και η διεύρυνση μιας υπό δημοκρατικό έλεγχο διεθνούς έννομης τάξης προσφέρουν την καλύτερη δυνατή εγγύηση ασφάλειας,

ΙΕ. συνειδητοποιώντας ότι για ορισμένες χώρες που ανήκαν παλαιότερα στη Σοβιετική Ένωση και που δεν αναφέρονται ονομαστικά στην παράγραφο 1.15 του Λευκού Βιβλίου, δεν είναι δυνατόν να εξετασθεί το ενδεχόμενο της συμμετοχής τους στην Ένωση πράγμα που δεν αποκλείει το να αποκτήσουν προτιμησιακές σχέσεις με την Ένωση μέσω άλλων μορφών συνεργασίας, λαμβανομένης υπόψη και της πρωταρχικής σημασίας των χωρών αυτών για την εδραίωση μιας δημοκρατικής Ευρώπης, για την οικονομική και κοινωνική ανάπτυξη, για τη σταθερότητα και την ειρήνη,

ΙΣΤ. συνειδητοποιώντας ότι η ένταξη των ΧΚΑΕ θα είναι πιό πολύπλοκη από τις προηγούμενες εντάξεις στην Ένωση, λόγω της πρόσφατης καθιέρωσης στις συγκεκριμένες χώρες της ελεύθερης οικονομίας της αγοράς και λόγω του πιο προχωρημένου σταδίου ενοποίησης της Ένωσης κατά τη χρονική στιγμή της ένταξής τους,

ΙΖ. εκτιμώντας τέλος ότι η διεύρυνση αποτελεί ευκαιρία για την οικοδόμηση μιας Ευρώπης περισσότερο δημοκρατικής, για τη δρομολόγηση μιας πραγματικής οικονομικής και κοινωνικής προόδου, για τη βελτίωση του βιοτικού επιπέδου όλων των πολιτών, για τη δημιουργία μια Ευρώπης που θα διαπνέεται από αισθήματα αλληλεγγύης και ειρήνης, περισσότερο ανοικτής στον έξω κόσμο και που θα συμβάλλει σε μια νέα διεθνή τάξη[semigr ]

σχετικά με την αρχή της ένταξης: διαδικασίες και κριτήρια

1. θεωρεί ότι η διεύρυνση της Ευρωπαϊκής Ένωσης με τις χώρες της Κεντρικής και Ανατολικής Ευρώπης αποτελεί για την Ένωση μια σημαντική ευκαιρία για να συμβάλει στην ειρήνη, την ασφάλεια και την ευμάρεια σε ολόκληρη την Ευρώπη[semigr ]

2. χαίρεται συνεπώς για την αμοιβαία προσέγγιση μεταξύ πολλών δημοκρατικών κρατών δικαίου της Κεντρικής και Ανατολικής Ευρώπης με τη Δυτική Ευρώπη, μέσω της σύναψης διαφόρων συμφωνιών συνεργασίας και εύχεται την ένταξη των χωρών αυτών στην Ένωση ως πλήρη μέλη[semigr ]

3. επισημαίνει ότι, από πολιτική άποψη, η ένταξη των χωρών της Κεντρικής και Ανατολικής Ευρώπης έχει τεράστια ιστορική σημασία η οποία δεν μπορεί να αγνοηθεί δεδομένου ότι αφορά την ειρνική και δημοκρατική ανάπτυξη ολόκληρης της ηπείρου και ότι, συνεπώς, το χρονοδιάγραμμα της ένταξης πρέπει να εξαρτηθεί και από πολιτικά κριτήρια, παράλληλα με τα συγκεκριμένα βήματα που πρέπει να γίνουν προς την κατεύθυνση της εναρμόνισης[semigr ]

4. σημειώνει ότι το Ευρωπαϊκό Συμβούλιο αποφάσισε, κατά τη συνεδρίασή του της 15ης και 16ης Δεκεμβρίου 1995, να αρχίσουν οι διαπραγματεύσεις με τις χώρες οι οποίες έχουν υποβάλει αίτηση προσχώρησης έξι μήνες μετά τη λήξη της Διακυβερνητικής Διάσκεψης η οποία θα δρομολογήσει τις αναγκαίες για την επιτυχία της διεύρυνσης θεσμικές αλλαγές[semigr ]

5. υπογραμμίζει ότι καμμία απόφαση για το αποτέλεσμα των διαπραγματεύσεων αυτών δεν είναι δυνατόν να ληφθεί πριν γίνουν πλήρως γνωστές οι οικονομικές συνέπειες από τις μελλομτικές εντάξεις[semigr ]

6. ζητεί από το Συμβούλιο και τα κράτη μέλη όπως, κατά τη διακυβερνητική διάσκεψη, ενισχύσουν σημαντικά την διαφάνεια της λήψης αποφάσεων και μετασχηματίσουν τα θεσμικά όργανα της Ένωσης με τέτοιο τρόπο ώστε η ΕΕ, μετά τη διεύρυνσή της με τις ΧΚΑΕ να μπορεί να λειτουργεί αποτελεσματικά[semigr ]

7. θεωρεί ότι η επιτυχία της διακυβερνητικής διάσκεψης του 1996 θα εξασφαλιστεί με την παροχή πληροφοριών εκ μέρους των χωρών με τις οποίες έχουν συναφθεί ευρωπαϊκές συμφωνίες, υπό την προϋπόθεση διατήρησης της αποκλειστικής αρμοδιότητας λήψης αποφάσεων των σημερινών χωρών μελών και θεσμικών οργάνων της Ένωσης[semigr ]

8. θεωρεί ότι πρέπει να αποτραπεί το ενδεχόμενο, η σύναψη μιας συμφωνίας σύνδεσης ή μιας συνθήκης προσχώρησης, να παρεμποδιστεί από μια μόνο χώρα και ότι τα νέα κράτη μέλη δεν μπορούν να προβάλουν βέτο στην ένταξη των επομένων[semigr ]

9. επισημαίνει ότι οι χώρες της Κεντρικής και Ανατολικής Ευρώπης οφείλουν, με την ένταξή τους στην Ένωση, να υιοθετήσουν πλήρως το κοινοτικό κεκτημένο και να συνεργασθούν σχετικά με την πραγματοποίηση των θεσμικών προοπτικών της Ένωσης προς την κατεύθυνση περισσότερης δημοκρατίας και αποτελεσματικότερων, και επομένως κοινών, μηχανισμών λήψης αποφάσεων με αποτέλεσμα την μεταφορά ενός μέρους της εθνικής κυριαρχίας σε ευρωπαϊκό επίπεδο[semigr ]

10. τονίζει τη σημασία της ταυτόχρονης έναρξης της διαδικασίας διαβούλευσης για όλες τις ΧΚΑΕ που έχουν ζητήσει τα κράτη μέλη, ώστε να μην δημιουργηθεί μία Α και μία Β κατηγορία μεταξύ των εν λόγω χωρών, ακόμα και εάν η διάρκεια των διαπραγματεύσεων για την ένταξη είναι διαφορετική από χώρα σε χώρα[semigr ]

11. θεωρεί ότι οι γνωμοδοτήσεις τις οποίες θα δημοσιεύσει η Επιτροπή μετά το τέλος της διακυβερνητικής διάσκεψης θα αποτελέσουν αξιόπιστο δείκτη για τις προσπάθειες που καταβάλει η κάθε υποψήφια προς ένταξη χώρα και τη βάση για τις διμερείς διαπραγματεύσεις που θα γίνουν με την κάθε μια από αυτές[semigr ]

12. ζητεί από την Επιτροπή, στις γνωμοδοτήσεις που θα εκδόσει σχετικά με την κάθε μια από τις συνδεδεμένες χώρες, να λάβει επίσης υπόψη της την εξέλιξη στο θέμα του κράτους δικαίου, της δημοκρατίας και του σεβασμού των δικαιωμάτων των μειονοτήτων[semigr ]

13. ζητεί από το Συμβούλιο και την Επιτροπή, σε ό,τι αφορά την πολιτική τους έναντι της Κεντρικής και Ανατολικής Ευρώπης, να λαμβάνουν δεόντως υπόψη τις πολιτικές δραστηριότητες άλλων διεθνών οργανισμών σε αυτό τον τομέα[semigr ]

14. εφιστά την προσοχή στο γεγονός ότι η προσέγγιση στην Ευρωπαϊκή Ένωση και η ένταξη σε αυτή επιφέρει στις εν λόγω χώρες μία σειρά νέων δυνατοτήτων και προκλήσεων αντιλαμβανόμενο συγχρόνως ότι θα χρειασθεί να καταβληθούν μεγάλες προσπάθειες από πλευράς των εν λόγω χωρών αλλά και από πλευράς της Ένωσης για να υλοποιηθεί ο στόχος της διεύρυνσης[semigr ]

15. καλεί όλες τις χώρες της Κεντρικής και Ανατολικής Ευρώπης να συνεχίσουν με επιμονή την εγκαινιασθείσα διαδικασία αναδιάρθρωσης και μεταρρύθμισης με σκοπό τη μετάβαση στην κοινωνική οικονομία της αγοράς καθώς και να δημιουργήσουν και παγιώσουν ένα πλήρως δημοκρατικό σύστημα σε όλα τα επίπεδα της κοινωνίας[semigr ] ζητεί από τα θεσμικά όργανα της Ένωσης να υιοθετήσουν ενθαρρυντική στάση σε σχέση με αυτό[semigr ]

16. καλεί τα αρμόδια ευρωπαϊκά θεσμικά όργανα να εξασφαλίσουν την αναγκαία ασφάλεια στα υποψήφια κράτη μέλη σχετικά με την προσχώρησή τους στην Ένωση, θέτοντας ελάχιστα κριτήρια, τα οποία θα πρέπει να ικανοποιηθούν σε κάθε περίπτωση, και θεωρώντας ως δεδομένο ότι ο ρυθμός της διαδικασίας θα εξαρτηθεί κυρίως από αυτά τα κράτη καθώς και από την μεταρρύθμιση των θεσμών και των πολιτικών της Ένωσης[semigr ]

17. επισημαίνει, ωστόσο, ότι μια ενδεχομένως βεβιασμένη ένταξη των ΧΚΑΕ για απλώς και μόνο πολιτικούς λόγους - πράγμα το οποίο θα συνεπάγεται κατ' ανάγκη ότι δεν θα έχουν εκπληρωθεί όλες οι προϋποθέσεις ένταξης όπως απαιτεί η κοινοτική νομοθεσία - θα υπονομεύσει την εσωτερική αγορά και δεν θα αποβεί προς όφελος της αποτελεσματικής λειτουργίας της Ένωσης[semigr ]

18. υπενθυμίζει ότι το Ευρωπαϊκό Συμβούλιο, κατά τις συνόδους του στην Κοπεγχάγη και το Έσσεν, καθόρισε τα κριτήρια για την ένταξη των χωρών της Κεντρικής και Ανατολικής Ευρώπης και συγχρόνως διαμόρφωσε τη στρατηγική που θα επιτρέψει στις χώρες αυτές να προετοιμασθούν για την ένταξη[semigr ] υπογραμμίζει δε ότι η πλήρης εφαρμογή της εν λόγω στρατηγικής για την ένταξη θα ισχυροποιήσει την εσωτερική αγορά της Ένωσης[semigr ]

19. ζητεί επομένως τη διαμόρφωση σταδιακού σχεδίου, που θα λαμβάνει υπόψη την κοινωνική διάσταση, για την προοδευτική ένταξη των ΧΚΑΕ στην εσωτερική αγορά[semigr ]

20. πιστεύει ότι, δεδομένου του υψηλού ποσοστού ανεργίας τόσο στην Ευρωπαϊκή Ένωση όσο και στις ΧΚΑΕ, η βαθμιαία ένταξη των ΧΚΑΕ στην εσωτερική αγορά της ΕΕ πρέπει να συντελεσθεί μέσω διαδικασίας που θα βασίζεται σε ένα φάσμα ειδικών για την κάθε χώρα παραλλαγών και εφαρμογών του ευρωπαϊκού κοινωνικού μοντέλου[semigr ]

21. υπογραμμίζει ότι η αποτελεσματική θέσπιση μιας κοινωνικής διάστασης αποτελεί τη βέλτιστη λύση προκειμένου να αποφύγουμε τις ανεπιθύμητες αυτές συνέπειες, που θα είναι το αποτέλεσμα της ενσωμάτωσης σε μια ενιαία αγορά[semigr ] ζητεί συνεπώς να δημιουργηθεί μια κοινωνική ένωση ως κεντρικό στοιχείο της διευρυμένης ΕΕ[semigr ]

22. επισημαίνει την ανάγκη παροχής υποστήριξης στον τομέα της κοινωνικής πολιτικής και παροχής βοήθειας προς τις ΜΚΟ που ενεργοποιούνται ιδιαίτερα στο θέμα της ενίσχυσης της κοινωνικής συνοχής και της ανακούφισης των αναγκών των κοινωνικά ασθενέστερων κατηγοριών[semigr ]

23. θεωρεί ότι η Λευκή Βίβλος για την προσαρμογή στην εσωτερική αγορά αποτελεί σημαντική βοήθεια για τις ενδιαφερόμενες χώρες, τονίζει την ανάγκη παρακολούθησης και ζητεί να τηρείται τακτικά ενήμερο από την Επιτροπή σχετικά με την εφαρμογή της Λευκής Βίβλου και ειδικότερα σε περίπτωση γενικής στασιμότητας σε μια συγκεκριμένη χώρα[semigr ]

24. προτρέπει την Επιτροπή να ετοιμάσει τις γνωμοδοτήσεις της σχετικά με την ένταξη των χωρών της Κεντρικής και Ανατολικής Ευρώπης, προκειμένου να τις υποβάλει ευθύς μετά τη λήξη της Διακυβερνητικής Διάσκεψης[semigr ]

25. εκφράζει τη χαρά του για την ήδη προσαρμοσθείσα νομοθεσία στις ΧΚΑΕ αλλά επισημαίνει ότι τόσο η εφαρμογή της όσο και η σταθερή διοικητική και οργανωτική υποστήριξή της αποτελούν εξίσου σημαντικά θέματα[semigr ]

26. θεωρεί βασικό καθήκον της Ευρωπαϊκής Ένωσης τη λήψη μέτρων που θα στηρίζουν την κοινωνική, διοικητική και οργανωτική υποδομή των ΧΚΑΕ σε ό,τι αφορά:

- την ανάπτυξη του κοινωνικού διαλόγου,

- τη δημιουργία σύγχρονων συστημάτων κοινωνικής ασφάλισης και υγείας,

- τις υπηρεσίες τις σχετικές με την αγορά εργασίας,

- τις αντιπροσωπευτικές οργανώσεις των εργαζομένων,

- την καθιέρωση συστημάτων επαγγελματικής κατάρτισης,

- την ανάπτυξη και εφαρμογή ειδικών προγραμμάτων που θα εγγυώνται, στην πράξη, την ισότητα ευκαιριών μεταξύ ανδρών και γυναικών,

- τη συλλογή ακριβών στατιστικών στοιχείων και δεδομένων,

- τη δημιουργία υπηρεσιών επιθεώρησης εργασίας και μηχανισμών για την επιβολή της εργατικής νομοθεσίας,

- την καταπολέμηση των διακρίσεων στο χώρο της εργασίας,

- την καταπολέμηση της φτώχειας και του κοινωνικού αποκλεισμού[semigr ]

27. ενθαρρύνει τις ΧΚΑΕ να αναπτύξουν μεταξύ τους ενισχυμένες μορφές συνεργασίας[semigr ]

28. ζητεί να διαμορφωθεί πολιτική οργανωμένης και θεσμοθετημένης καλής γειτονίας με όλες τις γειτονικές χώρες που δεν περιλαμβάνονται στο σημερινό ορίζοντα διεύρυνσης της ΕΕ[semigr ]

29. υπογραμμίζει τη σημασία των μεικτών κοινοβουλευτικών επιτροπών στο πλαίσιο του διαρθρωμένου διαλόγου μεταξύ της Ευρωπαϊκής Ένωσης και των ΧΚΑΕ και επιθυμεί την περαιτέρω διεύρυνση της συνεργασίας των κοινοβουλίων στις ΧΚΑΕ ανταλλαγής σημαντικών πληροφοριών και σχολίων μεταξύ αρμοδίων κοινοβουλευτικών επιτροπών[semigr ]

σχετικά με τις χρηματοπιστωτικές και κοινωνικοοικονομικές πτυχές

30. καλεί την Επιτροπή να υποβάλει στο Κοινοβούλιο σφαιρική εκτίμηση σχετικά με τα πολιτικά και οικονομικά πλεονεκτήματα της διεύρυνσης και, προκειμένου να εξασφαλισθεί ένα ορθό επίπεδο οικονομικής και κοινωνικής συνοχής εντός της Ένωσης, να του υποβάλλει τακτικά αναφορές επί των δημοσιονομικών συνεπειών της διεύρυνσης και κυρίως επί των επιπτώσεων στην ΚΑΠ και στα διαρθρωτικά ταμεία[semigr ]

31. αναθέτει την Επιτροπή Προϋπολογισμών να υποβάλει στην έκθεσή της για τις δημοσιονομικές συνέπειες της διεύρυνσης, ακριβέστερη εκτίμηση όλων των οικονομικών προκλήσεων συμπεριλαμβανομένων και των απαραίτητων τροποποιήσεων των κοινοτικών πολιτικών καθώς και του μελλοντικού δημοσιονομικού πλαισίου της ΕΕ[semigr ]

32. αναγνωρίζει ότι η προστασία των αγορών των ΧΚΑΕ μέσω της ανισομερούς κατάργησης των τελωνειακών δασμών την οποία προβλέπουν οι ευρωπαϊκές συμφωνίες, μπορεί να δικαιολογηθεί για να καταστεί δυνατή μια βιώσιμη ανάπτυξη του εσωτερικού εμπορίου, αλλά επισημαίνει ότι συγκεκαλυμένες μορφές προστατευτισμού τόσο από την Ένωση όσο και από τις ΧΚΑΕ δεν θα αποβούν προς όφελος μιας περαιτέρω θετικής εξέλιξης των εμπορικών σχέσεων[semigr ]

33. επισημαίνει τις σημαντικές αδυναμίες από τις οποίες πάσχει σήμερα το σύστημα διαμετακόμισης της ΕΕ[semigr ] με το σκεπτικό αυτό αρνείται να δεχθεί την επέκταση της Κοινοτικής Διαδικασίας Διαμετακόμισης στις χώρες του προγράμματος Phare μέχρις ότου: (i) αναμορφωθεί το σημερινό σύστημα διαμετακόμισης της ΕΕ, (ii) εξασφαλισθούν σε όλες τις τελωνειακές αρχές επαρκείς πόροι για την αντιμετώπιση της διαμετακόμισης, και (iii) δοθούν στους τελωνειακούς υπαλλήλους σε ολόκληρο τον κοινό τελωνειακό χώρο επαρκείς εξουσίες για την αστυνόμευση του συστήματος[semigr ]

34. ζητεί να διαμορφωθεί μια συνολική νομισματική πολιτική για τη σταθεροποίηση των νομισμάτων των ΧΚΑΕ, η οποία θα συνοδεύει την προετοιμασία και την υλοποίηση της ΟΝΕ[semigr ]

35. επιθυμεί οι ΧΚΑΕ να συμμετάσχουν στα προγράμματα της Ένωσης για την καταπολέμηση της απάτης, δεδομένου μάλιστα του ρόλου του προϋπολογισμού της ΕΕ στα αναπτυξιακά προγράμματα, και υπογραμμίζει το σημαντικό ρόλο του Ελεγκτικού Συνεδρίου ως ελεγκτικού οργάνου για την ενθάρρυνση της καλής διαχείρισης των χρημάτων του ευρωπαίου πολίτη[semigr ]

36. καλεί τις ΧΚΑΕ να καθιερώσουν σύστημα ελέγχου και επιθεώρησης της χρησιμοποίησης των πιστώσεων από διάφορα κοινοτικά προγράμματα βοήθειας[semigr ]

37. ζητεί συνεπώς από την Επιτροπή και το Συμβούλιο να εξάγουν συμπεράσματα από την πρόσφατη έκθεση του Ελεγκτικού Συνεδρίου και τις παρατηρήσεις του Ευρωπαϊκού Κοινοβουλίου σχετικά με την ελάχιστα διαφανή οργάνωση της βοήθειας προς τις ΧΚΑΕ, που οδηγεί σε διασπάθιση των κονδυλίων και σε διαπιστωμένη από τους ίδιους τους αποδέκτες αναποτελεσματικότητα[semigr ]

38. τονίζει εκ νέου την άποψή του ότι πρέπει να επιτευχθεί ένα όσο το δυνατό μεγαλύτερο επίπεδο λειτουργικής αποκέντρωσης για τη διαχείριση του PHARE, όχι μόνο προς χάριν της αποτελεσματικότητας, αλλά και ως πρότυπο για τη μελλοντική διαχείριση των κοινοτικών πιστώσεων[semigr ] ζητεί από την Επιτροπή να συμπεριλάβει την αποκέντρωση αυτή στους κύριους στόχους του προγράμματος PHARE[semigr ] πιστεύει ότι η επιτυχής ανάληψη ευθύνης για τις δαπάνες από τις τοπικές διοικήσεις, ως αντικείμενο των συνήθων διαδικασιών ελέγχου της ΕΕ, πρέπει να θεωρηθεί ως ένα από τα κριτήρια για την αξιολόγηση της καταλληλότητας μιάς χώρας προς ένταξη[semigr ]

39. τονίζει τη σημασία του να εναρμονιστούν οι κανόνες για τον τομέα των προμηθειών του προγράμματος PHARE με τους κανόνες που ισχύουν για αντίστοιχα κοινοτικά προγράμματα πριν την ένταξη των χωρών που συμμετέχουν στο εν λόγω πρόγραμμα[semigr ] αναγνωρίζει παρόλα αυτά την ανάγκη καθορισμού μεταβατικής περιόδου μετά την ένταξη και πριν την πλήρη εφαρμογή των κοινοτικών κανόνων[semigr ]

40. ζητεί από την Επιτροπή, από κοινού με τις ΧΚΑΕ, να εξετάσουν με ποιό τρόπο, στο πλαίσιο του προγράμματος PHARE, είναι δυνατόν να αυξηθεί η απορροφητική ικανότητα των δικαιούχων χωρών[semigr ]

41. ζητεί να ενισχυθεί ιδιαίτερα η κοινωνικοοικονομική θέση της γυναίκας στις ΧΚΑΕ, ειδικότερα σε ό,τι αφορά την ισότητα ευκαιριών, την απασχόληση, την εκπαίδευση και τη μετεκπαίδευση, και τις κοινωνικές παροχές, ιδιαίτερα στον τομέα της πρόληψης και της περίθαλψης, ώστε να καταστεί δυνατός ο συνδυασμός της επαγγελματικής με την οικογενειακή ζωή χωρίς καμία διάκριση[semigr ]

42. ζητεί από την Επιτροπή και τα κράτη μέλη να λάβουν, σε στενή συνεργασία με τις συνδεδεμένες χώρες της Κεντρικής και Ανατολικής Ευρώπης, ειδικά μέτρα κατά της εκμετάλλευσης των γυναικών των χωρών αυτών μέσω της πορνείας και της εμπορίας λευκής σαρκός με κατεύθυνση την Δυτική Ευρώπη, ώστε να συντονισθούν καλύτερα οι ισχύουσες στην Ευρώπη πολιτικές στον τομέα αυτό[semigr ]

43. θεωρεί σπουδαία την αποστολή κοινωνικών οργανώσεων (ΜΚΟ μη κερδοσκοπικού χαρακτήρα) και των οργανισμών κοινωνικής οικονομίας (συνεταιρισμών, ταμείων αμοιβαίας κάλυψης κλπ), στις ΧΚΑΕ και στην Ένωση στην προσπάθεια για την επανασυγκρότηση της κοινωνίας των πολιτών στις χώρες αυτές, και ζητεί από την Επιτροπή να τους παράσχει ενεργό υποστήριξη στο πλαίσιο του προγράμματος PHARE για τη δημοκρατία[semigr ]

44. θεωρεί σημαντική επένδυση για το μέλλον την ανάπτυξη καλύτερων κοινωνικών δομών στις χώρες της Κεντρικής και Ανατολικής Ευρώπη, και επισημαίνει ότι στο πλαίσιο αυτό από το ευρωπαϊκό όραμα για την κοινωνική οικονομία της αγοράς δεν συνεπάγεται ότι η πλήρης ιδιωτικοποίηση είναι θετική εξέλιξη στους τομείς πολιτισμού, παιδείας, κοινωνικής περίθαλψης και δημόσιας υγείας θα πρέπει μάλλον να ανατεθεί σε κοινωνικές οργανώσεις (ΜΚΟ χωρίς κερδοσκοπικούς σκοπούς) και όχι στον κερδοσκοπικό εμπορικό τομέα της αγοράς[semigr ]

45. τονίζει τη σημασία της βιομηχανικής συνεργασίας μεταξύ των κρατών μελών της ΕΕ και των ΧΚΑΕ, λαμβάνοντας υπόψη τα κοινωνικά αποκτήματα και τις οικολογικές εγγυήσεις[semigr ]

46. επιδοκιμάζει την ενθάρρυνση των ιδιωτικών επενδύσεων και εκφράζει την επιθυμία όπως η Ένωση συμβάλλει στην καλή λειτουργία των προς αυτό το σκοπό χρησιμοποιούμενων φορέων[semigr ]

47. καλεί την Επιτροπή, με την προοπτική της υλοποίησης της ενιαίας αγοράς ενέργειας, να βελτιστοποιήσει τα αποτελέσματα της τεχνικής βοήθειας που έχει ήδη ξεκινήσει χάρη στο πρόγραμμα PHARE και να θέσει σε εφαρμογή τις διάφορες πτυχές της, επεκτείνοντάς τες και στη διαβίβαση των πληροφοριών εκείνων που αφορούν τη διαφοροποίηση των πηγών ενέργειας (συμπεριλαμβανομένων των ανανεώσιμων πηγών ενέργειας και της ενεργειακής απόδοσης) και να δώσει ιδιαίτερη προσοχή στην τεχνική υποστήριξη στον τομέα της πυρηνικής ασφάλειας, μέσω της επεξεργασίας δράσεων και προγραμμάτων που θα διευκολύνουν το κλείσιμο των ανασφαλών πυρηνικών σταθμών και θα συμβάλλουν στη βελτίωση των επιπέδων ασφάλειας και στη διασφάλιση της διανομής της πυρηνικής ενέργειας[semigr ]

48. γνωρίζει τη βαριά περιβαλλοντική κληρονομιά την οποία πρέπει να αντιμετωπίσουν οι εκδημοκρατισμένες ΧΚΑΕ και ζητεί στο θέμα αυτό από την Επιτροπή να δοθούν οι αναγκαίες χρηματοδοτικές ενισχύσεις, στις δε ΧΚΑΕ να γίνουν θεσμικές αναπροσαρμογές προκειμένου το πρόβλημα να απασχολεί σταθερά τόσο την πολιτεία όσο και την κοινή γνώμη[semigr ]

49. καλεί την Επιτροπή, σε συνεργασία με τους επιχειρηματικούς κύκλους τους Ένωσης, να θεσπίσει κώδικα δεοντολογίας για τις επιχειρήσεις της Ένωσης που ενενδύουν στις εν λόγω χώρες, έτσι ώστε τα περιβαλλοντικά πρότυπα που ισχύουν για την Ένωση να ισχύουν και για τις ΧΚΑΕ[semigr ]

50. τονίζει το σημαντικό ρόλο του τομέα των μεταφορών για την ενσωμάτωση στην εσωτερική αγορά και την ελεύθερη κυκλοφορία εμπορευμάτων και προσώπων, καθώς και σε σχέση με την κοινή πολιτική μεταφορών της ΕΕ όπως αυτή διαγράφεται στη Λευκή Βίβλο για τη μελλοντική ευρωπαϊκή πολιτική μεταφορών[semigr ] ζητεί, ως εκ τούτου, να πραγματοποιηθούν επενδύσεις στην διευρωπαϊκή πολιτική υποδομών, προς όφελος κυρίως των λιγότερο βλαβερών για το περιβάλλον συγκοινωνιακών μέσων (π.χ. σιδηρόδρομος και συνδυασμένες μεταφορές) και τονίζει παράλληλα την ανάγκη για μια ταχεία εναρμόνιση των εθνικών νομοθεσιών των ΧΚΑΕ με την νομοθεσία της ΕΕ στον τομέα των μεταφορών[semigr ]

51. αποδίδει μεγάλη σημασία σε περιφερειακά και διασυνοριακά αναπτυξιακά προγράμματα, που μπορούν έτσι να προωθήσουν τη συνεργασία και την αμοιβαία κατανόηση μεταξύ των ΧΚΑΕ και των γειτονικών χωρών[semigr ]

52. πιστεύει ότι η ταχεία προσαρμογή στα συνδεδεμένα κράτη των εθνικών διατάξεων που αναφέρονται στη Λευκή Βίβλο και αφορούν τη γεωργία της ΕΕ, προσφέρει αποτελεσματική δυνατότητα για την κατάργηση της ανισορροπίας στο εμπόριο αγροτικών προϊόντων μεταξύ της Ευρωπαϊκής Ένωσης και των χωρών που επιθυμούν την προσχώρηση και για την εντατικοποίηση των εμπορικών σχέσεων των συνδεδεμένων κρατών μεταξύ τους[semigr ] θεωρεί ταυτόχρονα σημαντικές τις προσπάθειες των κρατών αυτών για αποκατάσταση των εμπορικών τους σχέσεων με την ΚΑΚ[semigr ]

53. φρονεί ότι για την επιτυχή ενσωμάτωση των ΧΚΑΕ στην ΚΑΠ και οι δύο πλευρές οφείλουν να προβούν στις αναγκαίες βασικές μεταρρυθμίσεις με σκοπό τη σύγκλιση, σε λογικό χρονικό διάστημα, της αμοιβαίας γεωργικής πολιτικής της κάθε χώρας βάσει προσανατολισμών που θα ανταποκρίνονται περισσότερο στις απαιτήσεις της αγοράς[semigr ] υπογραμμίζει ότι πρέπει να υπάρχει στενή αμοιβαία συνεργασία μεταξύ των υποψηφίων χωρών σε όλους τους τομείς, ούτως ώστε οι μεταξύ τους σχέσεις και επαφές να προσλάβουν το ενωρίτερο δυνατόν μεγαλύτερο βάθος, πράγμα που θα ενισχύσει την ετοιμότητα των χωρών αυτών να γίνουν μέλη της ΕΕ[semigr ]

54. κρίνει απαραίτητο να αναλάβει η Ένωση τη δέσμευση ότι δεν θα προβεί σε επιδότηση των εξαγωγών για γεωργικά προϊόντα που θα έθεταν σε κίνδυνο την εσωτερική παραγωγή των συνδεδεμένων χωρών[semigr ]

σχετικά με την παιδεία, την πληροφόρηση και τα μέσα μαζικής ενημέρωσης

55. επιθυμεί να δοθεί προτεραιότητα σε θέματα κατάρτισης και μεταφοράς γνώσεων προς όφελος της ποιότητας της δημόσιας διοίκησης, με σκοπό τις αναγκαίες προσαρμογές της νομοθεσίας και των ρυθμίσεων[semigr ] τονίζει τη σημασία της βελτίωσης των νομοθετικών διατάξεων καθώς και τη σημασία της εφαρμογής και του σεβασμού του νόμου στις συνδεδεμένες χώρες[semigr ] προτείνει συνεπώς να αυξηθεί πολύ αισθητά ο αριθμός εδρών Jean Monnet[semigr ]

56. επιθυμεί όπως η Επιτροπή με την πολιτική πληροφόρησης και ενημέρωσης,, σε συνεργασία με τους επί τόπου ΜΚΟ και τις κυβερνήσεις των ενδιαφερομένων χωρών, συμβάλει σε μια ρεαλιστική και υπεύθυνη διαμόρφωση της κοινής γνώμης των χωρών της Κεντρικής και Ανατολικής Ευρώπης, καθώς και στο να καταστεί σαφέστερη η σημασία της ένταξης των ΧΚΑΕ, λαμβανομένων υπόψη των διαφορετικών απόψεων, τόσο στους τομείς του δεύτερου και του τρίτου πυλώνα όσο και σε σχέση με τους τομείς κοινοτικής πολιτικής[semigr ]

57. επισημαίνει τις τεράστιες δυνατότητες της σημερινής τεχνολογίας των τηλεπικοινωνιών σε μια εκτεταμένη στρατηγική επικοινωνίας με τις ΧΚΑΕ και ζητεί από την Επιτροπή να συνεργαστεί με τις ΧΚΑΕ για την ανάπτυξή τους και να φροντίσει ώστε αυτές να μπορέσουν να υπηρετήσουν τον πολιτισμό και μια υπεύθυνη πληροφόρηση[semigr ]

58. τονίζει ότι οι ΧΚΑΕ δεν θα πρέπει μόνο να ενισχυθούν για την οικονομική τους ανάπτυξη, αλλά και για την προσφορά εκπαιδευτικών και επιμορφωτικών διευκολύνσεων, καθώς και για τα τοπικά πρότυπων σχέδια στον τομέα της νεότητας, του πολιτισμού, της παιδείας και των οπτικοακουστικών μέσων[semigr ]

59. υπογραμμίζει τη σημασία των προγραμμάτων ανταλλαγής για μια καλύτερη κατανόηση των αμοιβαίων τρόπων ζωής, την κατάργηση των προκαταλήψεων και την προβολή της κοινής ευρωπαϊκής πολιτιστικής κληρονομιάς σε παγκόσμιο επίπεδο[semigr ]

60. ζητεί από την Επιτροπή να επισπεύσει την έναρξη των προγραμμάτων SOCRATES και LEONARDO, και ειδικότερα τις διευκολύνσεις για την εκμάθηση γλωσσών, για τις συνδεδεμένες χώρες της Κεντρικής και Ανατολικής Ευρώπης[semigr ]

61. ζητεί από την Επιτροπή να λάβει συγκεκριμένα μέτρα, όπως τη χορήγηση χρηματοδοτικής και λειτουργικής ενίσχυσης στον ελέυθερο και ανεξάρτητο τύπο, για την άρση των ειδικών προβλημάτων των μέσων μαζικής ενημέρωσης της Κεντρικής και Ανατολικής Ευρώπης, δεδομένου ότι τα προβλήματα αυτά μπορούν να διαιωνίσουν την εξάρτησή τους από το κράτος και να παρεμποδίσουν έτσι την πλήρη ανάπτυξη μιας δημοκρατικής τάξης πραγμάτων[semigr ]

σχετικά με το κράτος δικαίου και την εσωτερική ασφάλεια

62. τονίζει τον αποφασιστικό ρόλο της προστασίας των ανθρωπίνων δικαιωμάτων στην πολιτική και οικονομική συνεργασία με τις ΧΚΑΕ και φρονεί, στο πλαίσιο αυτό, ότι είναι σημαντικό να βρεθούν λύσεις για προβλήματα που εμφανίζονται σχετικά με την προστασία δικαιωμάτων των μειονοτήτων και σχετικά με την αποτελεσματική καταπολέμηση του ρατσισμού, του αντισιμιτισμού, της ξενοφοβίας και της μισαλλοδοξίας[semigr ]

63. κρίνει ότι οι κοινωνικές οργανώσεις (ΜΚΟ χωρίς κερδοσκοπικό χαρακτήρα) των ΧΚΑΕ και της Ένωσης έχουν να διαδραματίσουν σπουδαίο ρόλο σε ό,τι αφορά την ανασυγκρότηση της κοινωνίας των πολιτών σ' αυτές τις χώρες και ζητεί από την Επιτροπή να τους προσφέρει ενεργό υποστήριξη στο πλαίσιο του προγράμματος ΡΗΑRΕ για τη δημοκρατία[semigr ]

64. επισημαίνει ότι η ανάπτυξη και η διατήρηση του κράτους δικαίου αποτελεί αναγκαία προϋπόθεση προκειμένου, στο πλαίσιο της ευρωπαϊκής συνεργασίας στον τομέα των εσωτερικών υποθέσεων και της δικαιοσύνης, να αντιμετωπιστεί με επιτυχία η διαμεθοριακή εγκληματικότητα[semigr ]

65. θεωρεί ως βασικό τον δομημένο διάλογο με τους υπουργούς εσωτερικών υποθέσεων και δικαιοσύνης και εκφράζει την επιθυμία για διεύρυνση του εν λόγω διαλόγου με τη συμμετοχή εκπροσώπων των υποψηφίων προς ένταξη κρατών σε ευρωπαϊκούς φορείς συνεργασίας, όπως π.χ. Europol, SIREFI και το Ευρωπαϊκό Παρατηρητήριο Ναρκωτικών[semigr ]

66. καλεί την Επιτροπή, το Συμβούλιο και τις υποψήφιες χώρες να εφαρμόσουν και να αναπτύξουν περαιτέρω τα μέτρα που είχε προτείνει η διακήρυξη του Βερολίνου για την ανάγκη στενότερης συνεργασίας στον αγώνα κατά των ναρκωτικών και του οργανωμένου εγκλήματος, στηρίζοντας την προσπάθεια αυτή με την παροχή βοήθειας για την προμήθεια βασικού εξοπλισμού για τη δίωξη του εγκλήματος και την κατάλληλη εκπαίδευση του προσωπικού[semigr ]

67. ζητεί από τα κράτη της Κεντρικής και Ανατολικής Ευρώπης να επεξεργαστούν συγκεκριμένα και αυστηρά μέτρα σε ό,τι αφορά τον αγώνα κατά της παράνομης μετανάστευσης προς τις χώρες της Ευρωπαϊκής Ένωσης[semigr ]

68. καλεί όλες τις συνδεδεμένες χώρες της Κεντρικής και Ανατολικής Ευρώπης να σέβονται και να τηρούν πλήρως τις ρήτρες σχετικά με το σεβασμό των ανθρωπίνων δικαιωμάτων και των δικαιωμάτων των μειονοτήτων που περιλαμβάνονται στις ευρωπαϊκές συμφωνίες[semigr ]

69. ζητεί από τις ΧΚΑΕ και τους εκπροσώπους των μειονοτήτων που ζουν στην επικράτειά τους να χειρίζονται τις πιθανές διενέξεις τους βάσει μονίμου και εποικοδομητικού διαλόγου, στο πνεύμα του Συμφώνου σταθερότητας[semigr ]

70. ζητεί επίσης όπως το πρόβλημα των Rom και των Sinti εξεταστεί κατά τον προσεχή γύρο των συνομιλιών στρογγυλής τραπέζης στο πλαίσιο του Συμφώνου σταθερότητας, με σκοπό την εξεύρεση διαρθρωτικής λύσης του[semigr ]

σχετικά με τις διεθνείς σχέσεις και την ασφάλεια

71. λαμβάνει υπό σημείωση την επιθυμία των ΧΚΑΕ να μπορούν να επιλέξουν ανεξάρτητα την ενσωμάτωσή τους στις δομές ασφαλείας, μέλη των οποίων είναι τα περισσότερα κράτη μέλη της ΕΕ, και θα δεχόταν με ικανοποίηση την ενδεχόμενη συμμετοχή των υποψηφίων χωρών στις μελλοντικές δομές ασφαλείας της Ευρωπαϊκής Ένωσης, οι οποίες θα συζητηθούν στο πλαίσιο της ΔΚΔ[semigr ]

72. πιστεύει ότι η περαιτέρω συζήτηση σχετικά με την ενσωμάτωση της ΔΕΕ και της ΕΕ θα πρέπει να λάβει υπόψη την ενδεχόμενη ένταξη των χωρών της Κεντρικής και Ανατολικής Ευρώπης[semigr ]

73. υπογραμμίζει ότι, παράλληλα με τις στρατιωτικές, ή ασφάλεια έχει οικονομικές, οικολογικές και κοινωνικές πτυχές και ότι, επομένως, η Επιτροπή θα πρέπει να έχει στη διάθεσή της μέσα που θα συμβάλλουν τα μάλα στην επίτευξη της ειρήνης και της ασφάλειας με δεδομένο το ότι η Επιτροπή θα επικουρείται από κεντρική μονάδα προγραμματισμού και ανάλυσης στον τομέα της προληπτικής διπλωματίας[semigr ]

74. αναμένει από τα υποψήφια κράτη μέλη να συμβάλλουν ουσιαστικά, από τώρα μάλιστα, στην εξωτερική πολιτική της Ένωσης μέσω του δομημένου διαλόγου[semigr ]

75. υπογραμμίζει ότι η προσχώρηση των ΧΚΑΕ στην κοινή ευρωπαϊκή εξωτερική πολιτική και πολιτική αφαλείας καθιστά ακόμη πιο αναγκαία την σημαντική ενίσχυση της πολιτικής αυτής[semigr ]

* * *

76. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα κοινοβούλια των κρατών μελών, καθώς και τις κυβερνήσεις και τα κοινοβούλια των χωρών της Κεντρικής και Ανατολικής Ευρώπης.